ગુડામાં સમાવીષ્ઠ કુડાસણ, સરગાસણ, રાયસણ, વાવોલ, કોબા, અડાલજ સહિતનાં ગ્રામ્ય વિસ્તારોમાં ૪૦૦ જેટલી સોસાયટીઓ છે અને ૧૦૦થી વધુ સાઇટો બંધાઇ રહી છે. સોસાયટીઓને ગટર લાઇન, સ્ટ્રીટ લાઇટ તથા પાણી સહિતની સુવિધાઓ આપવામાં આવી રહી છે. જેમાં પહેલુ કામ ગટર લાઇનનું કર્યુ હતુ. જોકે ઘણા વિસ્તારોમાં હજુ લાઇન પહોચી નથી. તેમ છતા મોટાભાગની સોસાયટીઓને આવરી લેવાઇ છે. ગુડાનાં સુત્રોનાં જણાવ્યાનુંસાર ગટર લાઇન નંખાયા બાદ જેમ જેમ સોસાયટીઓ બનતી ગઇ તેમ તેમ સોસાયટીઓનાં કનેકશનો ગટર લાઇનને થતા ગયા. પરંતુ મોટા ભાગની સોસાયટીએ કાયદેસર જોડાણ લીધા નથી. સોસાયટીએ નિયત રકમ જમા કરાવીને ગટરનાં જોડાણ માટે પ્રક્રિયા કરવાની હોય છે. પરંતુ સોસાયટીએ ગટરનો લાભ લીધા બાદ આ પ્રક્રિયા કરવાની તસ્દી ન લીધી.